va va
Item op dese balcken selen oic liggen ii soelplaten gewuwesteert van
iiii ende ix duymen ende de schinckels ende balcken vand drie ydel
gebynden selen zijn van vi ende vii duymen met hoen welfhoute vand
selv grooteen ende de stijle ende balcken vand twe gevel gebynden
selen sijn van v en vi duymen gebonden met hoen banden alsoe
dat daer toe diend It de rijtboeme dop gesadelt selen zijn van v
duymen viercant ende de poetgebande ende welfhoute van daer
opwerts duym mynde op elc zijde steken gheerrent ond en bove
ende de undste rijtboome selen zijn iiii duym viercant ende de
cappe een voet myn dan onderspanden ende de kepers van iii ende
iiii dumen beneden en boven duym mynde staende op de scelplate
gebonden met haen haenbalcken alsoe dat behoirt
Item dese drie cappen selen sijn gehaeyt ende deen in dande gewracht
ende gebonden met hoen zwecklatten daer ende alsoe dat sal behoeve
ende hoewael tverdiepen van allen den solders voe getekent steet so salme
die nochtan hoeg oft neerd leggen op dat roeloven gelieft
Ende alle dit werck vors salmen maken van goeden eyckenen houte
wael ende loflic te huesche cante ende ten prijse van wercklieden hen
des verstaende zonder argelist
It een cleyn huysien eynde vand eetcamen zo wijt ende zo langh
als den muer nu aldaer steet ende ii solds hoege ende een aenhanxsel
aen de sale zwijt als roelofs erve es ten huse wt symoens mget
gesolleyt ende afdakende vander salen Ende dit salmen beyde
maken van roelofs ouden houte Ende desgelijcx salmen oic maken
van zijnen houte de bruggen die liggen selen coven in die cappe
vand salen vand eetcamen ende vand cokenen op densterfte scaerboge
balcken
Ende es vorwerde dat jan de drie onderste bloote balcken vand sale
eetcamen ende coken leven sal als die metsers dtoe bereet zijn
ende hoeghe genoech gemetst ende al volricht te moeten hebben
tsynxen naestcomen Ende alle de ghevels ende zijdemuere van
allen den huysingen vors selen sijn stemen tot den dake Ende dit
vore ende om dnhondert cronen der munten c te xxiiii stuvs
tstuck tderdel daf ter stont dander derdel als de vors onderste
bloote balcken geleeght selen sijn ende dleste tderdel ter stont als
tvors werck volricht es sond argelest te betalen quo ass kesmak
opp maii xxv
It de vors jan heeft bekend dierste hondert cronen der vors
somen gehaven te hebben eisd